02/12/2019 | Administración LocalMunicipal
A Coruña
Área de Urbanismo, Vivenda, Infraestruturas e Mobilidade
Servizo de Vivenda e Rehabilitación
Ampliación do prazo da encomienda de xestión para a posta en funcionamento dun banco de vivendas de alugueiro con destino a colectivos con dificultades de acceso á vivenda

EDICTO AMPLIACIÓN DO PRAZO DA ENCOMENDA DE XESTIÓN PARA A POSTA EN FUNCIONAMENTO DUN BANCO DE VIVENDAS DE ALUGUEIRO CON DESTINO A COLECTIVOS CON DIFICULTADES DE ACCESO Á VIVENDA En virtude do informe proposta emitido no Servizo de Rehabilitación e Vivenda, a Xunta de Goberno Local na súa sesión ordinaria de data 20 de novembro de 2019 adoptou, entre outros, o acordo do seguinte tenor literal: “Primeiro. –Ampliar durante un ano a encomenda realizada á entidade EMPRESA MUNICIPAL VIVENDA, SERVIZOS E ACTIVIDADES, S. A. (EMVSA, S. A.) para a realización das actividades para a posta en funcionamento dun banco de vivendas de alugueiro con destino a colectivos con dificultades de acceso á vivenda, incluída a realización das actividades materiais e técnicas sinaladas na memoria redactada para a súa execución, conforme á posibilidade legal contida no artigo 11 da Lei 40/2015, do 1 de outubro, de Réxime Xurídico das Administracións Públicas, e nos termos establecidos no artigo 32 da Lei 9/2017, de Contratos do sector público. Segundo. –A ampliación do prazo da encomenda entrará en vigor o 28.10.2019, e finalizará o 27.10.2020. Terceiro. –Fixar o financiamento da ampliación da encomenda a EMVSA, S. A. que consistirá nun importe máximo de 450.000,00 € (non suxeito a IVE), que se aboará polo concello á entidade encomendada na forma e prazos establecidos na memoria redactada para a encomenda; e autorizar e dispoñer o gasto que supón dita transferencia polo obxecto encomendado, 41.917,81 € con cargo á aplicación orzamentaria 30.1522.22799 do orzamento municipal en vigor (n.º operación 920190012311) e 408.082,19 € do orzamento municipal do 2020 (n.º operación 920199000544). Cuarto. –Manter como supervisor municipal das tarefas a desenvolver no obxecto da encomenda ao Servizo de Rehabilitación e Vivenda dependente da área de Urbanismo, Vivenda, Infraestruturas e Mobilidade. Quinto. –Dispoñer a publicación do acordo polo que se aprobe a ampliación da encomenda no Boletín Oficial da Provincia, segundo o disposto no artigo 11.3.º a) da Lei 40/2015, do 1 de outubro, de Réxime Xurídico das Administracións Públicas. Sexto. –Notificar o acordo da ampliación da encomenda á entidade EMVSA, S. A. para os efectos procedentes.” RECURSOS O que se publica para xeral coñecemento e efectos oportunos, segundo o disposto no artigo 11.3.º a) da Lei 40/2015, do 1 de outubro, de Réxime Xurídico das Administracións Públicas. O acordo é definitivo en vía administrativa e contra el cabe interpoñer polos interesados os seguintes recursos: 1.–Con carácter potestativo, RECURSO DE REPOSICIÓN ante o propio órgano que ditou o acto, no prazo dun MES, contado a partir do día seguinte ao da recepción desta notificación (artigos 123 e 124 da Lei 39/2015, do 1 de outubro, de Procedemento Administrativo Común das Administracións Públicas). 2.–RECURSO CONTENCIOSO-ADMINISTRATIVO, ante os Xulgados do Contencioso-Administrativo da Coruña (artigos 8 e 46 da Lei 29/1998, do 13 de xullo, reguladora da Xurisdición Contencioso-Administrativa), no prazo de DOUS MESES, contados a partir do día seguinte ao da recepción desta notificación. En caso de interpoñerse recurso de reposición o prazo de interposición do recurso contencioso-administrativo será de DOUS MESES desde a notificación da resolución desestimatoria do recurso de reposición, se for expresa, ou desde a súa desestimación tácita, que se producirá se no prazo de seis meses non se resolve o recurso de reposición interposto. Todo iso sen prexuízo de que se interpoña calquera outro que se estime procedente. A Coruña, 26 de novembro de 2019. A ALCALDESA, P. D. (Decreto Alcaldía número 3847/2019, do 27 de xuño de 2019; BOP núm.124, do 3 de xullo de 2019) A directora de Urbanismo María Hernández García